Yüz min cəfa qılsan mənə
Yüz min cəfa qılsan mənə,
Mən səndən üz döndərmənəm.
Canım ola qurban sənə 
Mən səndən üz döndərmənəm!

Sevdim səni mən can ilə,
Qul olmuşam qurban ilə,
Qoy and içim Furqan ilə 
Mən səndən üz döndərmənəm!

İsamısan, Musamısan?!
Ya Yusifi-Kənanmısan?
Vallah ki, canım canısan 
Mən səndən üz döndərmənəm!

Ey Nəsimi, aşiqmisən?
Həq yoluna sadiqmisən?
Közyərməyə layiqmisən?
Mən səndən üz döndərmənəm!
Şeirlər